**Boreal Sjø AS**, tidligere **Boreal Transport Nord AS** og **Veolia Transport Nord AS**, er et ferge- og hurtigbåtrederi i Boreal-konsernet med hovedkontor i Hammerfest. Selskapet ble etablert som Veolia Transport Nord i 2007 da Finnmark Fylkesrederi og Ruteselskap (FFR), Helgelandske og buss- og skipsvirksomheten i Nordtrafikk ble slått sammen til ett selskap. I 2016 ble bussvirksomheten flyttet til en annen del av konsernet og selskapet rendyrket som et rederi.

Historie
--------

Våren 2007 restrukurerte Veolia Transport Norge, som konsernet het den gang, selskapene sine og slo flere selskaper sammen til større regionale enheter. Mens et selskap omfattet all bussvirksomheten i sør og et annet trikkevirksomheten i Trondheim, ble Veolia Transport Nord AS (VTN) etablert som et nytt stort selskap for all virksomheten i fylkene Nordland, Troms og Finnmark. Dette omfattet virksomheten fra Finnmark Fylkesrederi og Ruteselskap (unntatt buss på Østlandet), Helgelandske, Nordtrafikk Buss (unntatt buss i Trysil) og Nordtrafikk Maritim. Med andre ord ble all rederivirksomhet i konsernet liggende i VTN. Fra FFR fulgte også bilutleievirksomhet i Finnmark for Hertz.

I forbindelse med at konsernet ble løsrevet fra det franske Veolia Transport våren 2011, ble selskapet omdøpt til Boreal Transport Nord AS (BTN) den 6. mai 2011.

I 2016 restrukturerte konsernet fra regionale selskaper til aktivitetsbaserte selskaper. Siden all rederivirksomheten fra før av lå i selskapet ble rutebussvirksomheten flyttet til Boreal Buss og turbuss- og bilutleievirksomheten til Boreal Travel, mens selskapet ble omdøpt til Boreal Sjø AS.

Rutesamband
-----------

Selskapet driver hurtigbåtruter i Finnmark, Møre og Romsdal, Nordland og Troms, og driver ferger i Finnmark, Møre og Romsdal og Nordland.

### Finnmark

#### Ferge

* Akkarfjord – Kjerringholmen
* Korsfjord – Nyvoll
* Sør-Tverrfjord – Bergsfjord – Øksfjord
* Øksfjord – Hasvik
* Øksfjord – Tverrfjord

MS «Falkefjell» som går i LangfjordXpressen.
#### Hurtigbåt

* AltafjordXpressen
* LangfjordXpressen
* LoppaXpressen
* MåsøyXpressen
* Skoleruta Rognsund
* Skyssbåt Survik
* SørøysundXpressen
* VargsundXpressen

### Møre og Romsdal

#### Ferge

* Molde – Vestnes

MS «Godøy» utenfor Ålesund, oktober 2021.
#### Hurtigbåt

* Ålesund – Valderøya – Kalvøya – Hamnsund – Kjerstad – Austnes – Fjørtoft – Harøya
* Ålesund – Valderøya – Hareid
* Ålesund – Langevåg

### Nordland

#### Ferge

* Digermulen – Finnvik
* Levang – Nesna
* Mosjøen – Hundåla – Dagsvik
* Nesna – Nesnaøyene
* Sandnessjøen – Dønna – Løkta
* Stokkvågen – Onøy – Sleneset – Lovund
* Stokkvågen – Træna
* Søvik – Austbø – Herøy – Brasøy
* Forvik –Tjøtta

MF «Møysalen» på vei inn til Sandnessjøen.
#### Hurtigbåt

* Hadsel
* Reinefjorden
* Sandnessjøen – Austbø – Herøysteder – Vega
* Trænaruten

### Troms

Referanser
----------

1. ↑  «Oppkjøp og fusjoner i bussbransjen 2014–1995» (PDF). NHO Transport. 10. februar 2014. Arkivert fra originalen (PDF) 27. januar 2016. Besøkt 20. september 2015.
2. ↑  «Veolia Transport Norge AS blir til Boreal Transport Norge AS». Veolia Transport Norge. 6. mai 2011. Arkivert fra originalen 16. juli 2011.
3. ↑  «Boreal omorganiserer selskapene». Boreal Transport Norge. 6. juni 2016. Besøkt 2. juli 2016.
4. ↑  «Ferge og hurtigbåt». Boreal Norge. Besøkt 28. oktober 2016.

|  |  |
| --- | --- |
| Oppslagsverk/autoritetsdata | Brønnøysundregistrene
 |